Uredba Komisije (ES) št. 754/2004

z dne 21. aprila 2004

o uvrstitvi nekaterega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1] in zlasti člena 9(1)(a) Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, ki je v Prilogi Uredbe (EGS) št. 2658/87, je treba sprejeti ukrepe o uvrstitvi blaga iz Priloge k tej uredbi.

(2) Uredba Sveta (EGS) št. 2658/87 je določila splošna pravila za razlago kombinirane nomenklature. Pravila se nanašajo tudi na kakršno koli drugo nomenklaturo, ki na njej temelji delno ali v celoti, ali ki ji dodaja kakršen koli dodaten pododdelek in ki je določena s posebnimi določbami Skupnosti za uporabo tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili se blago, poimenovano v stolpcu 1 preglednice iz Priloge k tej uredbi, uvrsti pod oznako KN, navedeno v stolpcu 2, zaradi razlogov, določenih v stolpcu 3.

(4) Primerno je zagotoviti, da se imetnik, v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [2], v obdobju treh mesecev še naprej lahko sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirani nomenklaturi in ki niso v skladu s to uredbo.

(5) Ukrepi, predvideni v tej uredbi, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice iz Priloge se uvrsti v okviru kombinirane nomenklature pod oznako KN, navedeno v stolpcu 2 te preglednice.

Člen 2

Po določbah člena 12(6) Uredbe (EGS) št. 2913/92 se v obdobju treh mesecev še naprej lahko sklicuje na zavezujoče tarifne informacije, ki so jih izdali carinski organi držav članic, ki niso skladne s to uredbo.

Člen 3

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. aprila 2004

Za Komisijo

Frederik Bolkestein

Član Komisije

[1] UL L 256, 7.9.1987, str. 1. Uredba, spremenjena z Uredbo Komisije (ES) št. 2344/2003 (UL L 346, 31.12.2003, str. 38).

[2] UL L 302, 19.10.1992, str. 1. Uredba, spremenjena z Aktom o pristopu iz leta 2003.

--------------------------------------------------

PRILOGA

Poimenovanje blaga | Uvrstitev (oznaka KN) | Utemeljitev |

(1) | (2) | (3) |

1.Barvni plazma zaslon z diagonalo 106 cm (celotne dimenzije 104 (Š) × 64,8 (V) × 9,5 (G) cm) s konfiguracijo 852 × 480 točk.Proizvod ima naslednje vmesnike: RGB konektor,DVI konektor (digitalni vizualni vmesnik),kontrolni konektor.RGB konektor omogoča napravi prikazovanje podatkov neposredno s stroja za avtomatsko obdelavo podatkov. DVI konektor omogoča napravi prikaz signalov s stroja za avtomatsko obdelavo podatkov ali iz drugega vira kot je predvajalnik DVD ali predvajalnik video iger prek uglaševalca. | 85282190 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 8528, 852821 in 85282190. Uvrstitev v podštevilko 847160 je izključena, ker se ta vrsta monitorja ne uporablja samo ali pretežno s strojem za avtomatsko obdelavo podatkov (glej opombo 5 k poglavju 84). Izdelka prav tako ni mogoče uvrstiti pod številko 8531, ker njegova funkcija ni vizualna indikacija za potrebe signaliziranja (glej HS pojasnjevalne opombe k tarifni številki 8531, točka D). |

2.Barvni plazma zaslon z diagonalo 106 cm (celotne dimenzije 103 (Š) × 63.6 (V) × 9,5 (G) cm) s konfiguracijo 1024 × 1024 točk in s snemljivimi zvočniki.Proizvod ima naslednje vmesnike: DVI konektor (digitalni vizualni vmesnik),kontrolni konektor.DVI konektor omogoča napravi prikaz signalov s stroja za avtomatsko obdelavo podatkov ali iz drugega vira kot je predvajalnik DVD ali predvajalnik video iger prek uglaševalca. | 85282190 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 8528 , 852821 in 85282190. Uvrstitev v podštevilko 847160 jeizključena, ker se ta vrsta monitorja ne uporablja samo ali pretežno s strojem za avtomatsko obdelavo podatkov (glej opombo 5 k poglavju 84). Izdelka prav tako ni mogoče uvrstiti pod številko 8531 ,ker njegova funkcija ni vizualna indikacija za potrebe signaliziranja (glej HS pojasnevalne opombe k številki 8531, točka D). |

--------------------------------------------------